b'\n_START_ARTICLE_\nHans Carl Friedrich von Mangoldt\n_START_SECTION_\n\xc5\xbdivljenje in delo\n_START_PARAGRAPH_\nVon Mangoldt je doktoriral leta 1878 na Univerzi v Berlinu z dizertacijo Pregled korenov tro\xc4\x8dlenih algebrskih ena\xc4\x8db prek neskon\xc4\x8dnih zaporedij (\xc3\x9cber die Darstellung der Wurzeln einer dreigliedrigen algebraischen Gleichung durch unendliche Reihen) pri Kummerju in Weierstrassu. Prispeval je k re\xc5\xa1itvi pra\xc5\xa1tevilskega izreka in leta 1895 strogo dokazal dva izreka iz Riemannovega dela O \xc5\xa1tevilu pra\xc5\xa1tevil manj\xc5\xa1ih od dane velikosti (\xc3\x9cber die Anzahl der Primzahlen unter einer gegebenen Gr\xc3\xb6sse) iz leta 1859 o Riemannovi funkciji \xce\xb6. Riemann sam je podal le delna dokaza._NEWLINE_Von Mangoldt je bil profesor na Tehni\xc5\xa1ki visoki \xc5\xa1oli v Aachnu, kjer ga je nasledil Otto Blumenthal. Med letoma 1898 in 1901 je bil njen rektor.'